Etter seieren til Jostein Hasselgård levnet ikke pressen «I'm Not Afraid to Move On» store sjanser i den internasjonale finalen i Riga. Det norske bidraget gjorde imidlertid spådommene til skamme. Jostein Hasselgård endte på en fjerdeplass – Norges beste plassering siden 1996. Det sikret også Norge en plass i finalen i Eurovision Song Contest året etter. Den norske låten ble senere covret av artister i både Sør-Afrika, Taiwan og Tyskland.